BSF વિરાંગનાઓને બાપુએ પહેરો દેતાં જોઇ તે વાસ્તવિક જ છે. પરંતુ થોડી મારી વાતની પણ ચોખવટ કરૂં તો ખુદ BSF દ્વારા અધિકૃત રીતે જાહેર કરાયેલું છે કે મહિલાઓને કોમ્બેટ ડ્યુટીમાં મુકતા પહેલાં હજુ વધુ તાલિમ અપાશે. અત્યારે મહિલાઓ પહેરો ભરે છે તે કાંટાળી વાડ આપણી બોર્ડરમાં હોય છે, જો કે ત્યાં પણ પહેરો ભરવોએ જોખમ અને હિંમત માંગતું કામ જ છે, છતાં ત્યાં દુશ્મન સૈન્યનો આમનો સામનો થવાનું ભાગ્યે જ બને છે. કારણ કે તે વાડ પછી આગળ કેટલોયે વિસ્તાર નો મેન્સ લેન્ડ હોય છે. અને તે નો મેન્સ લેન્ડમાં પાછા ગશ્તિદળો (ચોકિયાત દળો) ગશ્ત લગાવતા હોય છે. ત્યાં ઘણી વખત સામસામેનાં સીમાદળો એકબીજાને આમને સામને આવવાનું બને પણ ખરૂં અને તે આમનોસામનો દર વખતે મિત્રતાપૂર્ણ ન પણ નિવડે ! આ થયું કોમ્બેટ ડ્યુટી. (જો કે ભૌગોલિક વૈવિધ્યને કારણે બધે જ આ રીતે નથી હોતું, ક્યાંક ક્યાંક વાડ બરોબરની સીમા પર પણ હોય શકે અને સીમાસુરક્ષા દળો સાવ સામસામે પહેરો દેતા હોય તેવું પણ બને છે) આ વિગતો માત્ર યોગ્ય પૂરક જાણકારી માટે જ રજુ કરી છે, આથી કંઇ આપણી વિરાંગનાઓની હિંમત કે લડાયકતા ઓછી નથી દર્શાવાતી. (સેનામાં આમે કોઇપણ કામ નાનું કે મોટું ગણાતું નથી, ત્યાં માત્રને માત્ર સોંપાયેલી ફરજ નિષ્ઠાપૂર્વક બજાવવી એ એક માત્ર દેશપ્રેમની વ્યાખ્યા છે)